IT-didaktisk

Jeg har herunder importeret en blogpost fra IT-didaktisk. Det kunne have været så mange andre, da det er en interessant blog at følge, når man er lærer, og når man er IT-vejleder.

The following was originally published October 20, 2010 at http://www.it-didaktisk.dk/?p=576 Vi har taget forskud på juleaften og giver jer her en række gaver – kvit og frit. Se video: Vores mål er at komme med hjælp og inspiration til, hvordan lærere kan bruge IT didaktisk i fagene – derudover arbejder vi også på at udvikle nogle platforme, som giver mening for lærere og elever, og som kan bruges lige så let og naturligt, som når de bruger en blyant og papir. Teknikken skal afmystificeres, og computeren skal inddrages dér, hvor det kan styrke de faglige læreprocesser. Vi mener, at vi har fat i noget af det rigtige med portalerne [|skoletube.dk] og [|skoleblogs.dk]. Vi arbejder hele tiden på at forbedre brugervenligheden og tilpasse portalerne, så de er optimale i forhold til inddragelse i de danske grundskoler. Vores nyeste værktøjer skubber i den rigtige retning og gør den tekniske håndtering endnu nemmere. De 5 tidlige “Julegaver” er noget, vi har syslet med et stykke tid, og nu er tiden kommet til at forære det til dig. Vi har først og fremmest haft udvidelsen af de didaktiske muligheder i baghovedet, da vi udviklede, og vi er selv ret begejstrede for det, vi er kommet frem med: Sådan afprøver du vores 5 gaver:

1. JayCut – online videoredigering
Vi har længe gerne ville gøre processen omkring produktion og udgivelse af video nemt og lettilgængeligt. Det skal være sådan, at man fra ét sted kan logge sig ind med sit uni-login og her fra kunne redigere og udgive sin video, uden at åbne flere forskellige programmer, konvertere videofiler, logge sig ind igen, upload filerne for så til sidst endelig at udgive en film. Det har vi simpelthen ikke tid til. Vi skal væk fra teknik og i gang med noget didaktik. Det kan nu lade sige gøre med integrationen af JayCut på SkoleTube. JayCut er verdens bedste online videoredigeringsværktøj, og det er nu en del af skoletube. Så værs`go: Videoredigering og udgivelse bag ét uni-login.

2. Pædagogiske læringscentre, portfolier og blogs
De pædagogiske læringscentre står i disse år over for en gevaldig udvikling. Læringscentrene bliver kernen i en Skole 2.0, og de har i den grad brug for at kunne kommunikere og didaktisere i et online-miljø. Vi har derfor udviklet SkoleBlogs, som tilgodeser netop det behov. Verdens bedste kommunikationsplatform står nu til din rådighed bag et uni-login. Videndeling, kollaboration og kommunikation i video, lyd, billeder og tekst er legende let, samlet ét sted og gjort voldsomt indbydende og overskueligt. Vi har valgt det allerbedste open source værktøj på nettet Wordpress, og bearbejdet det til brug i grundskolen. Det fås ikke bedre. Vi har specifikt designet et meget indbydende pædagogisk læringscenter, som er nemt at gå til, og fuldstændig dækket ind med videovejledninger. Inden længe går vi også i gang med at udvikle specifikke designs til lærerblogs, medieporfolier, elevblogs, elev-portfolier, videokanaler og meget mere. Du hører mere, når vi er klar, men kast dig endelig over SkoleBlogs. Det er en fryd, og det er dit!

3. Talebobler og undertekster med BubblePly
Der eksisterer nogle fantastiske didaktiske muligheder i videomediet. En del af mediet er muligheden for at lave annotationer, undertekster og talebobler. Teknikken har eksisteret længe, men den har ikke været lettilgængelig. Det bliver den nu. Vi har implementeret værktøjer BubblePly på SkoleTube. Det betyder, at du nu kan lave undertekster på dine film, du kan lave tegneserier med talebobler på levende billeder og meget mere. Det er nemt at gå til, og det foregår alt sammen på den platform, hvor du alligevel udgiver dine film, nemlig på SkoleTube. Log ind med dit Uni-login, og så er du i gang.

4. Verdens nemmeste produktion af podcasts
Hold op, hvor har Podcasting været besværligt, hvis man ikke lige havde en stor MAC-computer. Det har vi altid gerne villet lave om på, og vi har nu endelig knækket den nød. Det er blevet så nemt at podcaste, at man næsten tror det er løgn. Når du nu alligevel enten producerer eller oploader din video eller lyd på SkoleTube, hvorfor så ikke bare smide det i en kanal, som derefter ordner alt det med episoder, feeds og konvertering til formater, der kan podcastes? Jamen, selvfølgelig skal det da være sådan, og det er så blevet muligt nu. Du laver bare din produktion, knalder den i en podcastkanal, og så er der ellers hul i gennem til Itunes, podcatchers og dermed også til ipods, iphones, mobiltelefoner og andre devices, som kan hente og afspille podcasts! Så er det vist bare at fokusere på de didaktiske og pædagogiske idèer – og lade SkoleTube om teknikken.

5. HD-upload på SkoleTube
Kan dit kamera, din mobil eller din camcorder optage i HD? Hvis du ikke ved det, så er det også lige meget, for nu kan SkoleTube i hvert fald håndtere HD-video. Det betyder, at du kan optage HD-film og få dem vist på SkoleTube i HD-kvalitet. Knivskarpe og krystalklare film kan du nu nyde på SkoleTube, hvis du har mulighed for at optage i HD. Og igen så er det så nemt som at klø sig selv i r…..Bare upload filmen på SkoleTube, så finder den selv ud af, om det er HD eller ej. Læn dig tilbage og nyd. Mere detaljerede videovejledninger om ovenstående værktøjer er under udarbejdelse og kan findes i [|LærITs videoarkiv] [|28 videoklips om skoleblogs her]